Πιετισμός

Ο Πιετισμός ή Ευσεβισμός ήταν κίνημα μέσα στο Λουθηρανισμό, το οποίo δραστηριοποιήθηκε από τα τέλη του 17ου αιώνα μέχρι τα μέσα του 18ου αιώνα και αργότερα. Άσκησε μεγάλη επιρροή σε όλο τον Προτεσταντισμό και τον Αναβαπτισμό, εμπνέοντας τον Αγγλικανό ιερέα Τζον Γουέσλεϊ να ξεκινήσει το Μεθοδιστικό κίνημα, και τον Αλεξάντερ Μακ για να ξεκινήσει το κίνημα των Αδερφών. Το κίνημα του Πιετισμού συνδύαζε τον Λουθηρανισμό της εποχής του με την Μεταρρύθμιση, και ειδικά με τους Πουριτανούς, δίνοντας έμφαση στην ατομική ευσέβεια, και στη δυναμική Χριστιανική ζωή.Κατά τόπους, όπως σε ορισμένα μέρη της Αγγλίας και των Ηνωμένων Πολιτειών, όπου ο Πιετισμός ερχόταν συχνά σε αντιπαραβολή με τον Ρωμαιοκαθολικισμό, οι Καθολικοί επηρεάστηκαν αναπόφευκτα από το πνεύμα του. Αυτό συνέβαλε στην ανάπτυξη ισχυρότερης παράδοσης εκκλησιαστικής υμνολογίας, φαινόμενο που διακρίνεται επίσης μεταξύ Πιετιστών που προσχώρησαν στον Καθολικισμό. Βλ. λ.χ. Φρέντερικ Ουίλιαμ Φάμπερ (Frederick William Faber). Κύριο χαρακτηριστικό του είναι η επιμονή στο διαποτισμό της πρακτικής ζωής με θρησκευτικό πνεύμα και συναίσθημα. Ο Εμμάνουελ Καντ και ο Νοβάλις, και γενικά μεγάλος αριθμός από τα σημαντικότερα πνεύματα στη Γερμανία, ήταν ευσεβιστές.

 Παραπομπές 

 Εξωτερικοί σύνδεσμοι 


Κατηγορία:Ιστορία του Προτεσταντισμού
Κατηγορία:Λουθηρανισμός